# Επίσημη Εφημερίδα L 1/2015

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 1 |
| | |
| Έκδοση στην ελληνική γλώσσα | Νομοθεσία | 58ό έτος6 Ιανουαρίου 2015 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 1

Έκδοση στην ελληνική γλώσσα

Νομοθεσία

58ό έτος6 Ιανουαρίου 2015

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΝΟΝΙΣΜΟΙ |
| | | Εκτελεστικός κανονισμός (ΕΕ) 2015/4 της Επιτροπής, της 5ης Ιανουαρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών | 1 |
| | | ΑΠΟΦΑΣΕΙΣ |
| | * | Απόφαση (ΕΕ) 2015/5 της Ευρωπαϊκής Κεντρικής Τράπεζας, της 19ης Νοεμβρίου 2014, σχετικά με την εφαρμογή του προγράμματος αγοράς τιτλοποιημένων απαιτήσεων (ΕΚΤ/2014/45) | 4 |

Περιεχόμενα

II   Μη νομοθετικές πράξεις

Σελίδα

ΚΑΝΟΝΙΣΜΟΙ

Εκτελεστικός κανονισμός (ΕΕ) 2015/4 της Επιτροπής, της 5ης Ιανουαρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

1

ΑΠΟΦΑΣΕΙΣ

*

Απόφαση (ΕΕ) 2015/5 της Ευρωπαϊκής Κεντρικής Τράπεζας, της 19ης Νοεμβρίου 2014, σχετικά με την εφαρμογή του προγράμματος αγοράς τιτλοποιημένων απαιτήσεων (ΕΚΤ/2014/45)

(ΕΚΤ/2014/45)

4

| EL | Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΝΟΝΙΣΜΟΙ

| 6.1.2015 | EL | Επίσημη Εφημερίδα της Ευρωπαϊκής Ένωσης | L 1/1 |
| --- | --- | --- | --- |

6.1.2015

EL

Επίσημη Εφημερίδα της Ευρωπαϊκής Ένωσης

L 1/1

---

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/4 ΤΗΣ ΕΠΙΤΡΟΠΉΣ

της 5ης Ιανουαρίου 2015

για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),

Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,

Εκτιμώντας τα ακόλουθα:

| (1) | Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. |
| --- | --- |

(1)

Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

| (2) | Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, |
| --- | --- |

(2)

Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιανουαρίου 2015.

Για την Επιτροπή,

εξ ονόματος του Προέδρου,

Jerzy PLEWA

Γενικός Διευθυντής Γεωργίας και Αγροτικής Ανάπτυξης

---

(1)  ΕΕ L 347 της 20.12.2013, σ. 671.

1

(2)  ΕΕ L 157 της 15.6.2011, σ. 1.

2

---

ΠΑΡΑΡΤΗΜΑ

Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

| (ευρώ/100 kg) |
| --- |
| Κωδικός ΣΟ | Κωδικός τρίτων χωρών (1) | Κατ' αποκοπή τιμή εισαγωγής |
| 0702 00 00 | AL | 70,5 |
| MA | 89,3 |
| TR | 81,3 |
| ZZ | 80,4 |
| 0707 00 05 | TR | 154,7 |
| ZZ | 154,7 |
| 0709 93 10 | MA | 50,3 |
| TR | 134,1 |
| ZZ | 92,2 |
| 0805 10 20 | EG | 41,2 |
| MA | 68,6 |
| ZA | 43,9 |
| ZW | 32,9 |
| ZZ | 46,7 |
| 0805 20 10 | MA | 61,0 |
| ZZ | 61,0 |
| 0805 20 30, 0805 20 50, 0805 20 70, 0805 20 90 | IL | 81,5 |
| TR | 80,3 |
| ZZ | 80,9 |
| 0805 50 10 | TR | 72,0 |
| ZZ | 72,0 |
| 0808 10 80 | BR | 62,9 |
| CL | 82,5 |
| MK | 39,8 |
| ZZ | 61,7 |

(ευρώ/100 kg)

Κωδικός ΣΟ

Κωδικός τρίτων χωρών (1)

Κατ' αποκοπή τιμή εισαγωγής

0702 00 00

AL

70,5

MA

89,3

TR

81,3

ZZ

80,4

0707 00 05

TR

154,7

ZZ

154,7

0709 93 10

MA

50,3

TR

134,1

ZZ

92,2

0805 10 20

EG

41,2

MA

68,6

ZA

43,9

ZW

32,9

ZZ

46,7

0805 20 10

MA

61,0

ZZ

61,0

0805 20 30, 0805 20 50, 0805 20 70, 0805 20 90

IL

81,5

TR

80,3

ZZ

80,9

0805 50 10

TR

72,0

ZZ

72,0

0808 10 80

BR

62,9

CL

82,5

MK

39,8

ZZ

61,7

---

(1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».

---

ΑΠΟΦΑΣΕΙΣ

| 6.1.2015 | EL | Επίσημη Εφημερίδα της Ευρωπαϊκής Ένωσης | L 1/4 |
| --- | --- | --- | --- |

6.1.2015

EL

Επίσημη Εφημερίδα της Ευρωπαϊκής Ένωσης

L 1/4

---

ΑΠΌΦΑΣΗ (ΕΕ) 2015/5 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

της 19ης Νοεμβρίου 2014

σχετικά με την εφαρμογή του προγράμματος αγοράς τιτλοποιημένων απαιτήσεων

(ΕΚΤ/2014/45)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερη παράγραφος, σε συνδυασμό με το άρθρο 3.1 πρώτη περίπτωση και το άρθρο 18.1,

Εκτιμώντας τα ακόλουθα:

| (1) | Σύμφωνα με το άρθρο 18.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες των κρατών μελών με νόμισμα το ευρώ δύνανται να συναλλάσσονται στις χρηματαγορές, μεταξύ άλλων, αγοράζοντας και πωλώντας με οριστικές πράξεις εμπορεύσιμους τίτλους. |
| --- | --- |

(1)

Σύμφωνα με το άρθρο 18.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες των κρατών μελών με νόμισμα το ευρώ δύνανται να συναλλάσσονται στις χρηματαγορές, μεταξύ άλλων, αγοράζοντας και πωλώντας με οριστικές πράξεις εμπορεύσιμους τίτλους.

| (2) | Στις 4 Σεπτεμβρίου 2014 το διοικητικό συμβούλιο αποφάσισε ότι ενδείκνυται η θέσπιση νέου προγράμματος αγοράς τιτλοποιημένων απαιτήσεων (asset-backed securities purchase programme, εφεξής το «ABSPP»). Παράλληλα με το τρίτο πρόγραμμα αγοράς καλυμμένων ομολογιών (1) και τις στοχευμένες πράξεις πιο μακροπρόθεσμης αναχρηματοδότησης (2), το ABSPP θα ενισχύσει περαιτέρω τη μετάδοση της νομισματικής πολιτικής, θα διευκολύνει τη χορήγηση πιστώσεων στην οικονομία της ζώνης του ευρώ, θα έχει θετική δευτερογενή επίδραση σε άλλες αγορές και, κατά συνέπεια, θα χαλαρώσει την κατεύθυνση της νομισματικής πολιτικής της ΕΚΤ, ενώ θα συμβάλει στην επαναφορά των τιμών πληθωρισμού σε επίπεδα εγγύτερα του 2 %. |
| --- | --- |

(2)

Στις 4 Σεπτεμβρίου 2014 το διοικητικό συμβούλιο αποφάσισε ότι ενδείκνυται η θέσπιση νέου προγράμματος αγοράς τιτλοποιημένων απαιτήσεων (asset-backed securities purchase programme, εφεξής το «ABSPP»). Παράλληλα με το τρίτο πρόγραμμα αγοράς καλυμμένων ομολογιών (1) και τις στοχευμένες πράξεις πιο μακροπρόθεσμης αναχρηματοδότησης (2), το ABSPP θα ενισχύσει περαιτέρω τη μετάδοση της νομισματικής πολιτικής, θα διευκολύνει τη χορήγηση πιστώσεων στην οικονομία της ζώνης του ευρώ, θα έχει θετική δευτερογενή επίδραση σε άλλες αγορές και, κατά συνέπεια, θα χαλαρώσει την κατεύθυνση της νομισματικής πολιτικής της ΕΚΤ, ενώ θα συμβάλει στην επαναφορά των τιμών πληθωρισμού σε επίπεδα εγγύτερα του 2 %.

| (3) | Δεδομένου ότι εντάσσεται στο πλαίσιο της ενιαίας νομισματική πολιτικής, η αγορά αποδεκτών τιτλοποιημένων απαιτήσεων (asset-backed securities — ABS) με οριστικές πράξεις από την ΕΚΤ βάσει του ABSPP θα πρέπει να διενεργείται κατά τρόπο ομοιόμορφο και, κατ' εξαίρεση κατά το αρχικό στάδιο εφαρμογής του ABSPP, κεντρικά, σύμφωνα με τους όρους της παρούσας απόφασης. |
| --- | --- |

(3)

Δεδομένου ότι εντάσσεται στο πλαίσιο της ενιαίας νομισματική πολιτικής, η αγορά αποδεκτών τιτλοποιημένων απαιτήσεων (asset-backed securities — ABS) με οριστικές πράξεις από την ΕΚΤ βάσει του ABSPP θα πρέπει να διενεργείται κατά τρόπο ομοιόμορφο και, κατ' εξαίρεση κατά το αρχικό στάδιο εφαρμογής του ABSPP, κεντρικά, σύμφωνα με τους όρους της παρούσας απόφασης.

| (4) | Μετά την ολοκλήρωση του αρχικού σταδίου προβλέπεται η εφαρμογή του ABSPP από τις κεντρικές τράπεζες του Ευρωσυστήματος κατά τρόπο ομοιόμορφο και αποκεντρωμένο, σύμφωνα με νέα απόφαση που θα εκδώσει προς τούτο το διοικητικό συμβούλιο, |
| --- | --- |

(4)

Μετά την ολοκλήρωση του αρχικού σταδίου προβλέπεται η εφαρμογή του ABSPP από τις κεντρικές τράπεζες του Ευρωσυστήματος κατά τρόπο ομοιόμορφο και αποκεντρωμένο, σύμφωνα με νέα απόφαση που θα εκδώσει προς τούτο το διοικητικό συμβούλιο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Θέσπιση και πεδίο εφαρμογής του ABSPP

Με την παρούσα θεσπίζεται το ABSPP, βάσει του οποίου η ΕΚΤ αγοράζει αποδεκτές τιτλοποιημένες απαιτήσεις κατά την έννοια του άρθρου 2 και σύμφωνα με τις διατάξεις της παρούσας απόφασης. Στο πλαίσιο του ABSPP η ΕΚΤ μπορεί να αναθέτει σε αντιπροσώπους της να αγοράζουν για λογαριασμό της αποδεκτές τιτλοποιημένες απαιτήσεις στην πρωτογενή και τη δευτερογενή αγορά από αποδεκτούς αντισυμβαλλόμενους κατά την έννοια του άρθρου 4.

Άρθρο 2

Κριτήρια καταλληλότητας για τους σκοπούς αγοράς τιτλοποιημένων απαιτήσεων με οριστικές πράξεις

Οι τιτλοποιημένες απαιτήσεις είναι αποδεκτές για αγορά με οριστικές πράξεις βάσει του ABSPP, εφόσον πληρούν τα ακόλουθα κριτήρια καταλληλότητας:

| 1) | Από άποψη πιστοληπτικής αξιολόγησης οι τιτλοποιημένες απαιτήσεις αντιστοιχούν τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος (3), αποτυπούμενη σε τουλάχιστον δύο δημόσιες αξιολογήσεις προερχόμενες από δύο οποιουσδήποτε οργανισμούς αξιολόγησης πιστοληπτικής ικανότητας (External Credit Assessment Institutions, εφεξής οι «ECAI») αποδεκτούς από το πλαίσιο του Ευρωσυστήματος για την αξιολόγηση της πιστοληπτικής ικανότητας (Eurosystem Credit Assessment Framework, εφεξής το «ECAF»). |
| --- | --- |

1)

Από άποψη πιστοληπτικής αξιολόγησης οι τιτλοποιημένες απαιτήσεις αντιστοιχούν τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος (3), αποτυπούμενη σε τουλάχιστον δύο δημόσιες αξιολογήσεις προερχόμενες από δύο οποιουσδήποτε οργανισμούς αξιολόγησης πιστοληπτικής ικανότητας (External Credit Assessment Institutions, εφεξής οι «ECAI») αποδεκτούς από το πλαίσιο του Ευρωσυστήματος για την αξιολόγηση της πιστοληπτικής ικανότητας (Eurosystem Credit Assessment Framework, εφεξής το «ECAF»).

| 2) | Με την επιφύλαξη των διατάξεων του ως άνω σημείου 1, οι τιτλοποιημένες απαιτήσεις πληρούν τα κριτήρια καταλληλότητας που εφαρμόζονται στις εν λόγω απαιτήσεις οι οποίες παρέχονται ως ασφάλεια στο πλαίσιο πράξεων νομισματικής πολιτικής του Ευρωσυστήματος κατά τα προβλεπόμενα στο παράρτημα I της κατευθυντήριας γραμμής ΕΚΤ/2011/14 (4) [όπως τροποποιήθηκε με την κατευθυντήρια γραμμή ΕΚΤ/2012/25 (5) και την κατευθυντήρια γραμμή ΕΚΤ/2014/10 (6)] και στην απόφαση ΕΚΤ/2013/35 (7). |
| --- | --- |

2)

Με την επιφύλαξη των διατάξεων του ως άνω σημείου 1, οι τιτλοποιημένες απαιτήσεις πληρούν τα κριτήρια καταλληλότητας που εφαρμόζονται στις εν λόγω απαιτήσεις οι οποίες παρέχονται ως ασφάλεια στο πλαίσιο πράξεων νομισματικής πολιτικής του Ευρωσυστήματος κατά τα προβλεπόμενα στο παράρτημα I της κατευθυντήριας γραμμής ΕΚΤ/2011/14 (4) [όπως τροποποιήθηκε με την κατευθυντήρια γραμμή ΕΚΤ/2012/25 (5) και την κατευθυντήρια γραμμή ΕΚΤ/2014/10 (6)] και στην απόφαση ΕΚΤ/2013/35 (7).

| 3) | Σε περίπτωση που, από άποψη πιστοληπτικής αξιολόγησης, οι τιτλοποιημένες απαιτήσεις δεν αντιστοιχούν τουλάχιστον στη βαθμίδα 2 της εναρμονισμένης κλίμακας πιστοληπτικής διαβάθμισης του Ευρωσυστήματος, αποτυπούμενη σε τουλάχιστον δύο δημόσιες αξιολογήσεις προερχόμενες από δύο οποιουσδήποτε ECAI αποδεκτούς από το ECAF, επιπλέον των προϋποθέσεων του ως άνω σημείου 2 αυτές θα πρέπει να πληρούν τα κριτήρια καταλληλότητας που εφαρμόζονται στις εν λόγω απαιτήσεις οι οποίες παρέχονται ως ασφάλεια στο πλαίσιο πράξεων νομισματικής πολιτικής του Ευρωσυστήματος κατά τα προβλεπόμενα στο άρθρο 3 της κατευθυντήριας γραμμής ΕΚΤ/2014/31 (8). |
| --- | --- |

3)

Σε περίπτωση που, από άποψη πιστοληπτικής αξιολόγησης, οι τιτλοποιημένες απαιτήσεις δεν αντιστοιχούν τουλάχιστον στη βαθμίδα 2 της εναρμονισμένης κλίμακας πιστοληπτικής διαβάθμισης του Ευρωσυστήματος, αποτυπούμενη σε τουλάχιστον δύο δημόσιες αξιολογήσεις προερχόμενες από δύο οποιουσδήποτε ECAI αποδεκτούς από το ECAF, επιπλέον των προϋποθέσεων του ως άνω σημείου 2 αυτές θα πρέπει να πληρούν τα κριτήρια καταλληλότητας που εφαρμόζονται στις εν λόγω απαιτήσεις οι οποίες παρέχονται ως ασφάλεια στο πλαίσιο πράξεων νομισματικής πολιτικής του Ευρωσυστήματος κατά τα προβλεπόμενα στο άρθρο 3 της κατευθυντήριας γραμμής ΕΚΤ/2014/31 (8).

| 4) | Ποσοστό τουλάχιστον 90 % των οφειλετών των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων είναι μη χρηματοπιστωτικές επιχειρήσεις του ιδιωτικού τομέα (9) ή φυσικά πρόσωπα, το δε ποσοστό αυτό υπολογίζεται σε σχέση με το ανεξόφλητο κεφάλαιο των συγκεκριμένων περιουσιακών στοιχείων. |
| --- | --- |

4)

Ποσοστό τουλάχιστον 90 % των οφειλετών των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων είναι μη χρηματοπιστωτικές επιχειρήσεις του ιδιωτικού τομέα (9) ή φυσικά πρόσωπα, το δε ποσοστό αυτό υπολογίζεται σε σχέση με το ανεξόφλητο κεφάλαιο των συγκεκριμένων περιουσιακών στοιχείων.

| 5) | Ποσοστό τουλάχιστον 95 %:






  α) | του ανεξόφλητου κεφαλαίου των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων είναι εκφρασμένο σε ευρώ· |
| --- | --- | --- |

5)

Ποσοστό τουλάχιστον 95 %:

α)

του ανεξόφλητου κεφαλαίου των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων είναι εκφρασμένο σε ευρώ·

| β) | των ακινήτων τα οποία ενδεχομένως εξασφαλίζουν τα υποκείμενα περιουσιακά στοιχεία που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων από ενυπόθηκα στεγαστικά ή εμπορικά δάνεια βρίσκονται στη ζώνη του ευρώ, το δε ποσοστό αυτό υπολογίζεται σε σχέση με το ανεξόφλητο κεφάλαιο των συγκεκριμένων περιουσιακών στοιχείων· και |
| --- | --- |

β)

των ακινήτων τα οποία ενδεχομένως εξασφαλίζουν τα υποκείμενα περιουσιακά στοιχεία που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων από ενυπόθηκα στεγαστικά ή εμπορικά δάνεια βρίσκονται στη ζώνη του ευρώ, το δε ποσοστό αυτό υπολογίζεται σε σχέση με το ανεξόφλητο κεφάλαιο των συγκεκριμένων περιουσιακών στοιχείων· και

| γ) | των οφειλετών των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων [πέραν των εκδόσεων τιτλοποιημένων απαιτήσεων από ενυπόθηκα στεγαστικά ή εμπορικά δάνεια κατά τα αναφερόμενα στο στοιχείο β) ανωτέρω] έχουν συσταθεί ή κατοικούν, ανάλογα με την περίπτωση, στη ζώνη του ευρώ, το δε ποσοστό αυτό υπολογίζεται σε σχέση με το ανεξόφλητο κεφάλαιο των συγκεκριμένων περιουσιακών στοιχείων. |
| --- | --- |

γ)

των οφειλετών των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων [πέραν των εκδόσεων τιτλοποιημένων απαιτήσεων από ενυπόθηκα στεγαστικά ή εμπορικά δάνεια κατά τα αναφερόμενα στο στοιχείο β) ανωτέρω] έχουν συσταθεί ή κατοικούν, ανάλογα με την περίπτωση, στη ζώνη του ευρώ, το δε ποσοστό αυτό υπολογίζεται σε σχέση με το ανεξόφλητο κεφάλαιο των συγκεκριμένων περιουσιακών στοιχείων.

| 6) | Ο εκδότης των τιτλοποιημένων απαιτήσεων είναι εγκατεστημένος στη ζώνη του ευρώ. |
| --- | --- |

6)

Ο εκδότης των τιτλοποιημένων απαιτήσεων είναι εγκατεστημένος στη ζώνη του ευρώ.

| 7) | Ορισμένη σειρά έκδοσης τιτλοποιημένων απαιτήσεων (με τον ίδιο ή ανταλλάξιμο διεθνή αριθμό αναγνώρισης τίτλων-ΙSIN) η οποία, κατά τον χρόνο αξιολόγησής της από την ΕΚΤ για σκοπούς πιθανής αγοράς κατά το άρθρο 3, έχει παρακρατηθεί στο ακέραιο από τον αρχικό δικαιούχο της απαίτησης ή από οντότητες με τις οποίες αυτός διατηρεί στενούς δεσμούς (10) θα είναι αποδεκτή για αγορά βάσει του ABSPP, εφόσον και τρίτος επενδυτής, ο οποίος δεν διατηρεί στενό δεσμό με τον εν λόγω δικαιούχο (με εξαίρεση κεντρική τράπεζα του Ευρωσυστήματος που ενεργεί εκτός του πλαισίου του ABSPP), αγοράσει τμήμα της ως άνω σειράς. |
| --- | --- |

7)

Ορισμένη σειρά έκδοσης τιτλοποιημένων απαιτήσεων (με τον ίδιο ή ανταλλάξιμο διεθνή αριθμό αναγνώρισης τίτλων-ΙSIN) η οποία, κατά τον χρόνο αξιολόγησής της από την ΕΚΤ για σκοπούς πιθανής αγοράς κατά το άρθρο 3, έχει παρακρατηθεί στο ακέραιο από τον αρχικό δικαιούχο της απαίτησης ή από οντότητες με τις οποίες αυτός διατηρεί στενούς δεσμούς (10) θα είναι αποδεκτή για αγορά βάσει του ABSPP, εφόσον και τρίτος επενδυτής, ο οποίος δεν διατηρεί στενό δεσμό με τον εν λόγω δικαιούχο (με εξαίρεση κεντρική τράπεζα του Ευρωσυστήματος που ενεργεί εκτός του πλαισίου του ABSPP), αγοράσει τμήμα της ως άνω σειράς.

| 8) | Σε περίπτωση που οι οφειλέτες των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων έχουν συσταθεί ή κατοικούν στην Ελλάδα ή την Κύπρο, δεν εφαρμόζεται το ελάχιστο επίπεδο αξιολόγησης κατά το σημείο 1, εφόσον οι εν λόγω τιτλοποιημένες απαιτήσεις υπόκεινται στο όριο αγοράς του άρθρου 5 παράγραφος 2 και πληρούν, αφενός, όλα τα λοιπά κριτήρια καταλληλότητας που ισχύουν για σκοπούς αγοράς βάσει του ABSPP και, αφετέρου, όλες τις ακόλουθες πρόσθετες προϋποθέσεις:






  α) | το ελάχιστο όριο πιστοληπτικής διαβάθμισης του Ευρωσυστήματος, βάσει του οποίου καθορίζεται η καταλληλότητα, ως ασφαλειών, των εμπορεύσιμων χρεογράφων που εκδίδει ή εγγυάται η ελληνική ή η κυπριακή κυβέρνηση, δεν εφαρμόζεται δυνάμει του άρθρου 8 παράγραφος 2 της κατευθυντήριας γραμμής ΕΚΤ/2014/31· |
| --- | --- | --- |

8)

Σε περίπτωση που οι οφειλέτες των υποκείμενων περιουσιακών στοιχείων που παράγουν ταμειακή ροή στο πλαίσιο ορισμένης έκδοσης τιτλοποιημένων απαιτήσεων έχουν συσταθεί ή κατοικούν στην Ελλάδα ή την Κύπρο, δεν εφαρμόζεται το ελάχιστο επίπεδο αξιολόγησης κατά το σημείο 1, εφόσον οι εν λόγω τιτλοποιημένες απαιτήσεις υπόκεινται στο όριο αγοράς του άρθρου 5 παράγραφος 2 και πληρούν, αφενός, όλα τα λοιπά κριτήρια καταλληλότητας που ισχύουν για σκοπούς αγοράς βάσει του ABSPP και, αφετέρου, όλες τις ακόλουθες πρόσθετες προϋποθέσεις:

α)

το ελάχιστο όριο πιστοληπτικής διαβάθμισης του Ευρωσυστήματος, βάσει του οποίου καθορίζεται η καταλληλότητα, ως ασφαλειών, των εμπορεύσιμων χρεογράφων που εκδίδει ή εγγυάται η ελληνική ή η κυπριακή κυβέρνηση, δεν εφαρμόζεται δυνάμει του άρθρου 8 παράγραφος 2 της κατευθυντήριας γραμμής ΕΚΤ/2014/31·

| β) | για τις τιτλοποιημένες απαιτήσεις υπάρχουν δύο δημόσιες αξιολογήσεις πιστοληπτικής ικανότητας προερχόμενες από δύο οποιουσδήποτε ECAI αποδεκτούς από το ECAF, στις οποίες αποτυπώνεται το μέγιστο εφικτό επίπεδο αξιολόγησης όσον αφορά εκδόσεις τιτλοποιημένων απαιτήσεων στο οικείο κράτος μέλος· |
| --- | --- |

β)

για τις τιτλοποιημένες απαιτήσεις υπάρχουν δύο δημόσιες αξιολογήσεις πιστοληπτικής ικανότητας προερχόμενες από δύο οποιουσδήποτε ECAI αποδεκτούς από το ECAF, στις οποίες αποτυπώνεται το μέγιστο εφικτό επίπεδο αξιολόγησης όσον αφορά εκδόσεις τιτλοποιημένων απαιτήσεων στο οικείο κράτος μέλος·

| γ) | στη δομή της έκδοσης τιτλοποιημένων απαιτήσεων ενσωματώνεται τρέχουσα πιστωτική ενίσχυση (όπως εκείνη την οποία παρέχουν όλες οι σειρές χαμηλότερης τάξης από εκείνη που είναι αποδεκτή για αγορά) ίση τουλάχιστον με 25 % του τρέχοντος ανεξόφλητου κεφαλαίου όλων των σειρών της έκδοσης· |
| --- | --- |

γ)

στη δομή της έκδοσης τιτλοποιημένων απαιτήσεων ενσωματώνεται τρέχουσα πιστωτική ενίσχυση (όπως εκείνη την οποία παρέχουν όλες οι σειρές χαμηλότερης τάξης από εκείνη που είναι αποδεκτή για αγορά) ίση τουλάχιστον με 25 % του τρέχοντος ανεξόφλητου κεφαλαίου όλων των σειρών της έκδοσης·

| δ) | υπάρχουν διαθέσιμες εκθέσεις για τους επενδυτές, η δε μοντελοποίηση των τιτλοποιημένων απαιτήσεων μπορεί να βασίζεται σε τυποποιημένα εργαλεία μοντελοποίησης ταμειακών ροών τιτλοποιημένων απαιτήσεων, τα οποία παρέχουν τρίτοι και αξιολογεί η ΕΚΤ· |
| --- | --- |

δ)

υπάρχουν διαθέσιμες εκθέσεις για τους επενδυτές, η δε μοντελοποίηση των τιτλοποιημένων απαιτήσεων μπορεί να βασίζεται σε τυποποιημένα εργαλεία μοντελοποίησης ταμειακών ροών τιτλοποιημένων απαιτήσεων, τα οποία παρέχουν τρίτοι και αξιολογεί η ΕΚΤ·

| ε) | η καλύτερη διαθέσιμη αξιολόγηση πιστοληπτικής ικανότητας για καθέναν από τους παρακάτω αντισυμβαλλόμενους στο πλαίσιο ορισμένης έκδοσης τιτλοποιημένων απαιτήσεων (κατά περίπτωση), με εξαίρεση τον διαχειριστή της έκδοσης, αντιστοιχεί τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος, αποτυπούμενη σε τουλάχιστον μία δημόσια αξιολόγηση προερχόμενη από έναν οποιονδήποτε ECAI αποδεκτό από το ECAF:






  i) | την τράπεζα στην οποία τηρείται λογαριασμός εκδότη· |
| --- | --- | --- |

ε)

η καλύτερη διαθέσιμη αξιολόγηση πιστοληπτικής ικανότητας για καθέναν από τους παρακάτω αντισυμβαλλόμενους στο πλαίσιο ορισμένης έκδοσης τιτλοποιημένων απαιτήσεων (κατά περίπτωση), με εξαίρεση τον διαχειριστή της έκδοσης, αντιστοιχεί τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος, αποτυπούμενη σε τουλάχιστον μία δημόσια αξιολόγηση προερχόμενη από έναν οποιονδήποτε ECAI αποδεκτό από το ECAF:

i)

την τράπεζα στην οποία τηρείται λογαριασμός εκδότη·

| ii) | τον εγγυητή υπέρ της τράπεζας στην οποία τηρείται λογαριασμός εκδότη· |
| --- | --- |

ii)

τον εγγυητή υπέρ της τράπεζας στην οποία τηρείται λογαριασμός εκδότη·

| iii) | τον πάροχο διευκόλυνσης ρευστότητας· |
| --- | --- |

iii)

τον πάροχο διευκόλυνσης ρευστότητας·

| iv) | τον αντισυμβαλλόμενο σε πράξη αντιστάθμισης κινδύνου· |
| --- | --- |

iv)

τον αντισυμβαλλόμενο σε πράξη αντιστάθμισης κινδύνου·

| v) | τον εντολοδόχο είσπραξης του κεφαλαίου και |
| --- | --- |

v)

τον εντολοδόχο είσπραξης του κεφαλαίου και

| vi) | τον πάροχο σύμβασης εγγυημένης επένδυσης· |
| --- | --- |

vi)

τον πάροχο σύμβασης εγγυημένης επένδυσης·

| στ) | έχει οριστεί εφεδρικός διαχειριστής για την έκδοση των τιτλοποιημένων απαιτήσεων. |
| --- | --- |

στ)

έχει οριστεί εφεδρικός διαχειριστής για την έκδοση των τιτλοποιημένων απαιτήσεων.

Άρθρο 3

Αξιολόγηση πιστωτικού κινδύνου και δέουσα επιμέλεια

Πριν από την αγορά τιτλοποιημένων απαιτήσεων που πληρούν τα κριτήρια καταλληλότητας του άρθρου 2, η ΕΚΤ διενεργεί αξιολόγηση πιστωτικού κινδύνου και ελέγχους δέουσας επιμέλειας ως προς τις εν λόγω απαιτήσεις.

Άρθρο 4

Αποδεκτοί αντισυμβαλλόμενοι

Αποδεκτοί αντισυμβαλλόμενοι για τους σκοπούς του ABSPP, τόσο για τις οριστικές συναλλαγές όσο και για τις συναλλαγές δανεισμού τίτλων που αφορούν τιτλοποιημένες απαιτήσεις των χαρτοφυλακίων του ABSPP, είναι οι ακόλουθοι: α) αντισυμβαλλόμενοι που συμμετέχουν σε πράξεις νομισματικής πολιτικής του Ευρωσυστήματος κατά τους ορισμούς της ενότητας 2.1 του παραρτήματος I της κατευθυντήριας γραμμής ΕΚΤ/2011/14· β) αντισυμβαλλόμενοι τους οποίους χρησιμοποιούν οι κεντρικές τράπεζες του Ευρωσυστήματος για την επένδυση των εκφρασμένων σε ευρώ χαρτοφυλακίων επενδύσεών τους· και γ) οντότητες τις οποίες το διοικητικό συμβούλιο θεωρεί αποδεκτούς αντισυμβαλλόμενους για οριστικές συναλλαγές στο πλαίσιο του ABSPP με βάση αξιολόγηση κινδύνου αντισυμβαλλομένου του Ευρωσυστήματος, την οποία διενεργεί η ΕΚΤ.

Άρθρο 5

Όρια αγορών

1.   Με την επιφύλαξη των διατάξεων της παραγράφου 2, μόνο ποσοστό έως 70 % του ανεξόφλητου κεφαλαίου ορισμένης σειράς τιτλοποιημένων απαιτήσεων (με τον ίδιο ή ανταλλάξιμο ISIN) μπορεί να αγοραστεί και να διακρατείται βάσει του ABSPP ανά πάσα στιγμή.

2.   Σε σχέση με ορισμένη σειρά τιτλοποιημένων απαιτήσεων (με τον ίδιο ή ανταλλάξιμο ISIN) που είναι αποδεκτή για αγορά σύμφωνα με το άρθρο 2 σημείο 8, μόνο ποσοστό έως 30 % του ανεξόφλητου κεφαλαίου της μπορεί να αγοραστεί και να διακρατείται βάσει του ABSPP ανά πάσα στιγμή.

Άρθρο 6

Έναρξη ισχύος

Η παρούσα απόφαση αρχίζει να ισχύει την επομένη της δημοσίευσής της στον δικτυακό τόπο της ΕΚΤ.

Φρανκφούρτη, 19 Νοεμβρίου 2014.

Ο Πρόεδρος της ΕΚΤ

Mario DRAGHI

---

(1)  Απόφαση ΕΚΤ/2014/40, της 15ης Οκτωβρίου 2014, σχετικά με την εφαρμογή του τρίτου προγράμματος καλυμμένων ομολογιών. Δεν έχει ακόμη δημοσιευθεί στην Επίσημη Εφημερίδα.

1

(2)  Απόφαση ΕΚΤ/2014/34, της 29ης Ιουλίου 2014, σχετικά με μέτρα που αφορούν στοχευμένες πράξεις πιο μακροπρόθεσμης αναχρηματοδότησης (ΕΕ L 258 της 29.8.2014, σ. 11).

2

(3)  Όπως δημοσιεύεται στον δικτυακό τόπο της ΕΚΤ.

3

(4)  Κατευθυντήρια γραμμή ΕΚΤ/2011/14, της 20ής Σεπτεμβρίου 2011, σχετικά με τα μέσα και τις διαδικασίες νομισματικής πολιτικής του Ευρωσυστήματος (ΕΕ L 331 της 14.12.2011, σ. 1).

4

(5)  Κατευθυντήρια γραμμή ΕΚΤ/2012/25, της 26ης Νοεμβρίου 2012, που τροποποιεί την κατευθυντήρια γραμμή ΕΚΤ/2011/14 σχετικά με τα μέσα και τις διαδικασίες νομισματικής πολιτικής του Ευρωσυστήματος (ΕΕ L 348 της 18.12.2012, σ. 30).

5

(6)  Κατευθυντήρια γραμμή ΕΚΤ/2014/10, της 12ης Μαρτίου 2014, που τροποποιεί την κατευθυντήρια γραμμή ΕΚΤ/2011/14 σχετικά με τα μέσα και τις διαδικασίες νομισματικής πολιτικής του Ευρωσυστήματος (ΕΕ L 166 της 5.6.2014, σ. 33).

6

(7)  Απόφαση ΕΚΤ/2013/35, της 26ης Σεπτεμβρίου 2013, σχετικά με συμπληρωματικά μέτρα όσον αφορά τις πράξεις αναχρηματοδότησης του Ευρωσυστήματος και την καταλληλότητα των ασφαλειών (ΕΕ L 301 της 12.11.2013, σ. 6).

7

(8)  Κατευθυντήρια γραμμή ΕΚΤ/2014/31, της 9ης Ιουλίου 2014, σχετικά με συμπληρωματικά προσωρινά μέτρα όσον αφορά τις πράξεις αναχρηματοδότησης του Ευρωσυστήματος και την καταλληλότητα των ασφαλειών και σχετικά με την τροποποίηση της κατευθυντήριας γραμμής ΕΚΤ/2007/9 (ΕΕ L 240 της 13.8.2014, σ. 28).

8

(9)  Οι «μη χρηματοπιστωτικές επιχειρήσεις» νοούνται όπως και στο Ευρωπαϊκό Σύστημα Λογαριασμών κατά τα αναφερόμενα στο παράρτημα I της κατευθυντήριας γραμμής ΕΚΤ/2011/14.

9

(10)  Οι «στενοί δεσμοί» νοούνται όπως και στην ενότητα 6.2.3.2 του παραρτήματος I της κατευθυντήριας γραμμής ΕΚΤ/2011/14.

10

---